Flere af sommerhusejerne på Furreby Kirkevej føler deres privatliv bliver krænket, når paragliderne kan glo lige ned på dem. - Jeg opfatter dem som flyvende rotter. De er ligesom skadedyr. Nogle gange flyver de kun to-tre meter over hovedet på os, siger sommerhusejer Sune Räder til TV2/NORD. Sommerhusene ligger helt ud til skrænten. - Når det går værst for sig, stiller jeg mig ud til skrænten med mit skilt "Hier ist fliegen verboeten", men de er fuldstændig ligeglade, siger sommerhusejer Bernd Räder. Tilsyneladende så er der nogen af paragliderne, der enten er fuldstændig ligeglade med - eller ikke aner - hvad der står i luftfartsbestemmelserne BL 9-5, som gælder for glideskærme: "Der må ikke hverken ved start, under flyvning eller i forbindelse med landing flyves over tæt bebyggede områder, herunder sommerhusområder, beboede campingpladser samt områder, hvor et større antal mennesker er samlet i fri luft". Flere gange i år har politiet været ude for at påtale, at paragliderne overflyver sommerhusområdet. SE MERE I TV2/NORD KL. 19:30
Sommerhusejere i Furreby lidt nord for Løkken er ved at være godt trætte af paraglidere, som i meget lav højde overflyver deres huse.